Casa kan nu rive socialcenter i Valdemarsgade ned og bygge boliger på stedet. Det gamle militærhospital mod Valdemarsgade bliver bevaret og bygget om til 22 almene boliger.

Annonce

AARHUS: Snart bliver det gamle socialkontor i Valdemarsgade tæt på Musikhuset revet ned og erstattet af et nybyggeri med omkring 100 boliger. Aarhus Kommune har tidlige solgt stedet til Casa fra Horsens, der nu kan gå i gang med at opføre boligbyggeriet, Valdemars Have, der er tegnet af schmidt hammer lassen architects. Byrådet har nemlig i denne uge godkendt lokalplanen for projektet.

Annonce

Varierende størrelser

Nybyggeriet består af to boligblokke i op til seks etager, der strækker sig ned af den skrånende grund mod Eckersbergsgade. Boligerne - ejerlejligheder - varierer i størrelse fra mindre 2-værelses til store penthouse-lejligheder med egen tagterrasse og forventes at være færdige i 2019. - Vi får nye boliger og et smukkere og mere sammenhængende område, så projektet rammer rigtigt på mange af de faktorer, som vi gerne vil udvikle Aarhus efter, siger Kristian Würtz (S), der er rådmand for Teknik og Miljø.

Den store røde bygning mod Valdemarsgade er bygget som militærhospital i 1880 - dengang Aarhus var kaserneby. Bygningen bliver bevaret og ombygget til 22 almene familieboliger under Brabrand Boligforening. Foto: Kim Haugaard

Annonce

Almene boliger i hospital

Det bliver ikke ejerboliger det hele. Med i projektområdet er også det gamle og bevaringsværdige kasernehospital fra 1880 helt ud mod Valdemarsgade. Det bygger Brabrand Boligforening om til 22 almene familieboliger. - Vi blander private lejligheder med boligforeningsboliger. På den måde bygger vi et område i social balance. Omdannelsen af kasernehospitalet sker med respekt for ejendommens oprindelige karakter, og vi bevarer på den måde en del af byens historie. Samtidig udnytter vi bygningen til at dække et af byens største behov. Behovet for gode og billige boliger, siger Kristian Würtz.

Omdannelsen af kasernehospitalet sker med respekt for ejendommens oprindelige karakter, og vi bevarer på den måde en del af byens historie. Kristian Würtz (S), teknisk rådmand

Annonce

Byens militære fortid